Hugo Gottfried Masing

Hugo Gottfried Masing (18. märts 1873, Tartu – 1939) oli Tartust pärit, Venemaal ja Saksamaal tegutsenud peenmehaanik ja ettevõtja, seismograafide konstrueerija."Masing, Hugo", "Eesti majandustegelased". Kaubandus-Tööstuskoda, 1938 (vaadatud 24.11.2025)

Hugo Gottfried oli vanim Tartu kaupmehe Aleksander Woldemar Masingu seitsmest lapsest, tema ema Marie neiupõlvenimi oli Steinberg. Ta lõpetas Tartu reaalkooli, õppis eriala Tartu optiku Bernhard Schulze juures ning täiendas end hiljem Saksamaal. 1901 abiellus ta Anna Fohmanniga.

1901. aastal kutsus Peterburi Teaduste Akadeemia füüsikainstituudi direktor vürst Boriss Golitsõn Masingu tööle akadeemiasse. Seal pälvisid tunnustust nende valmistatud seismograafid. Teistel andmetel oli Hugo Masing Peterburi Keiserliku Teaduste Akadeemia mehaanikatöökoja juhataja ja iseseisva mehaanikatööstuse omanik Peterburis juba varasemast ajast, 1896—1920.

1920. aastal opteerus Hugo Masing Eestisse koos sakslannast abikaasa ja viie lapsega. Tartus asusid nad elama Masingu isakoju aadressil Jaani tänav 18 (üks Tartu vanemaid puumaju, praegu 19. sajandi linnakodaniku muuseum). Samas tegutsesid ka Masingu töökoda ja kontor. Teistel andmetel kuulus talle Tallinnas tegutsev teadusaparatuuri ja seismograafide tööstus, mis eksportis seadmeid "kõikidesse maailmajagudesse".

1938. aastal müüsid Masingud kaks elumaja koos krundiga 19 150 Eesti krooni eest perekond Petersonile. Aasta pärast lahkusid nad Saksamaale baltisakslaste repatrieerumisaktsiooni raames. Hugo Masing, sündinud 19. märtsil 1873, viimase elukohaga Eestis Tartu, Lai 17–2, vabastati Eesti kodakondsusest Vabariigi Valitsuse otsusega 23. novembrist 1939.https://www.digar.ee/viewer/et/nlib-digar:379220/325979/page/166

Viited

Välislingid
 "Masing, Hugo", "Eesti majandustegelased". Kaubandus-Tööstuskoda, 1938

Kategooria:Eesti ettevõtjad
Kategooria:Eesti insenerid
Kategooria:Tartu inimesed
Kategooria:Sündinud 1875
Kategooria:Surnud 1939